கேள்வி: எம். கே. இந்திரா - தொழில் பற்றி தகவல் சொல்.
பதில்: இந்திராவின் முதல் வெளியிடப்பட்ட புதினம் 'துங்கபத்ரா' என்பதாகும். இது 1963 இல் வெளியிடப்பட்டது. இதைத் தொடர்ந்து 'சதானந்தா' (1965), 'கெஜ்ஜே பூஜே' (1966) மற்றும் 'நவரத்னா' (1967) போன்ற பிற புதினங்களும் படங்களாக வெளிவந்தன. 'கெஜ்ஜே பூஜே' என்ற இவரது ஒரு புதினம்1969 ஆம் ஆண்டில் இயக்குநர் புட்டண்ணா கனகல் இயக்கத்தில் ஒரு படமாக உருவாக்கப்பட்டது. 1976 ஆம் ஆண்டில் வெளியான 'பனியம்மா' இவரது மிகவும் பிரபலமான படைப்பாகும். 'பனியம்மா' என்பது ஒரு குழந்தை விதவையின் வாழ்க்கையை அடிப்படையாகக் கொண்ட ஒரு புதினமாகும். இந்திரா தனது குழந்தை பருவத்தில் அறிந்த ஒரு விதவையின் நிஜ வாழ்க்கை கதை இது. விதவை இந்திராவின் தாயிடம் விவரித்தபோது இந்திரா இக்கதையைக் கேட்டார்.Barbara Koenig Quart (1988) p251 இந்த புதினம் பெண்ணியம் தொடர்பான பல புத்தகங்களில் விவாதத்திற்குரிய விஷயமாக இருந்து வருகிறது. ]பனியம்மா]வை இயக்குநர் பிரேமா கரந்த் ஒரு படமாக உருவாக்கினார். மேலும் இந்த படம் பல சர்வதேச விருதுகளை வென்றது. இந்திராவின் மற்ற புதினங்களான 'கெஜ்ஜே பூஜே', 'பூர்வபரா' போன்றவையும் படமாக்கப்பட்டுள்ளது. இந்திரா நாற்பது புதினங்களை எழுதியுள்ளார். இந்திராவின் புதினங்களான, 'துங்கபத்ரா', 'சதானந்தா', 'நவரத்னா' மற்றும் 'பனியம்மா' ஆகியவை கன்னட சாகித்ய அகாடமி விருதுகளை வென்றுள்ளது. இந்த ஆண்டு விருது ஆண்டின் சிறந்த கன்னட இலக்கியங்களுக்கு வழங்கப்படுகிறது. இலக்கியத்திற்கான இவரது பங்களிப்பைக் கருத்தில் கொண்டு, இந்திராவின் பெயரில் ஒரு விருது அமைக்கப்பட்டு சிறந்த பெண் எழுத்தாளர்களுக்கு வழங்கப்படுகிறது. தேஜஸ்வினி நிரஞ்சனா, என்பவர் 'பனியம்மா'வை ஆங்கிலம் மொழிபெயர்த்துள்ளார். மேலும் இந்த மொழிபெயர்ப்பு அவருக்கு சாகித்திய அகாதமி விருது மேலும் பல விருதுகளையும் வென்றுள்ளது.